***Проект***

**Д О Г О В О Р**

Днес, ………….2015 г., в с. Кайнарджа, на основание чл.101 е от ЗОП между:

**1. Община Кайнарджа**, със седалище и адрес на управление: с.Кайнарджа, ул. “Георги Токушев” № 10, ЕИК: BG 000565430, представлявана от Любен Жеков Сивев – Кмет на Община Кайнарджа и Десислава Илиева Ефремова – ст. Счетоводител, наричана по долу **“ВЪЗЛОЖИТЕЛ”**, от една страна

и

**2.**........................................................................................................, наричан по-долу **ИЗПЪЛНИТЕЛ**, с ЕИК ............................, със седалище и адрес на управление: ............................................., представляван от ...................................., действащ в качеството си на ....................................... определен за изпълнител след проведена процедура за възлагане на обществена поръчка по реда на чл. 14, ал.4, т.1 от ЗОП с предмет: „Ремонтни работи в Читалище, Кметство склад към Кметство в с. Зарник, Здравна служба, Дневен център за възрастни хора с увреждания и Кметство с. Средище, Дневен център за стари хора и Ученически стол с. Кайнарджа, Противопожарна служба с. Кайнарджа, Кметство и Читалище с. Добруджанка, Кметство и Читалище с. Светослав, и складово помещение към кметство с. Голеш. В това число подмяна на компрометирана покривна конструкция и препокриване на покриви със съществуващи и нови керемиди където се налага и други Ремонтни работи, предвидени в количествено-стойностната сметка към настоящата поръчка“

от друга страна

се сключи настоящият договор за възлагане на обществена поръчка, наричан по-долу за краткост „Договор“ и страните се споразумяха следното:

**I. ПРЕДМЕТ НА ДОГОВОРА**

**Чл.1.(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава на своя отговорност да извърши: „Ремонтни работи в Читалище, Кметство склад към Кметство в с. Зарник, Здравна служба, Дневен център за възрастни хора с увреждания и Кметство с. Средище, Дневен център за стари хора и Ученически стол с. Кайнарджа, Противопожарна служба с. Кайнарджа, Кметство и Читалище с. Добруджанка, Кметство и Читалище с. Светослав, и складово помещение към кметство с. Голеш. В това число подмяна на компрометирана покривна конструкция и препокриване на покриви със съществуващи и нови керемиди където се налага и други Ремонтни работи, предвидени в количествено-стойностната сметка към настоящата поръчка“

(2) Техническото предложение и Ценовото предложение, подадени от ИЗПЪЛНИТЕЛЯ в процедурата за възлагане на обществената поръчка, представляват неразделна част от този договор.

(3) Всички клаузи в настоящия договор следва да се тълкуват непротиворечиво и съгласно документацията по ал.2.

**II. ДОГОВОРНА ЦЕНА, РЕД И УСЛОВИЯ НА ПЛАЩАНЕ**

**Чл.2.(1)** Договорна цена за изпълнение на СРР на обектите възлиза ……. лв. /словом/  **без ДДС и съответно …. . ..лв. /**словом/ **с включено ДДС**, съответстваща на ценовото предложение за изпълнение на СРР, съгласно Приложение № 1 към настоящия договор. ВЪЗЛОЖИТЕЛЯТ разплаща на ИЗПЪЛНИТЕЛЯ извършените СРР по доказани действителни количества и по офертните му единични фирмени цени въз основа на двустранно подписан протокол в срок от 14 дни от подписването му и издаване на оригинална фактура.

(2) В хода на изпълнение на възложените СРР се допуска замяна на заложените и извършване на непредвидени работи, които са в интерес на Възложителя, без да се променя стойността по чл.2, ал.1 въз основа на подготвена от ИЗПЪЛНИТЕЛ и Обектовия инвеститорски контрол заменителна таблица. Стойността на заменените видове работи не трябва да е над 20% от стойноста на договора.

(3) Договорната цена може да се промени:

1. при условията на чл.43, ал.2 и ал.3 от ЗОП.

2. или ако в хода на изпълнение на възложените СРР, се установи, че се налага извършването на допълнителни непредвидени СРР (различни от заложените в Приложение № 1), те се изпълняват след одобрение от ВЪЗЛОЖИТЕЛЯ и Обектовия инвеститорски контрол. Те се доказват двустранно в процеса на изпълнението. За завършени и подлежащи на разплащане ще се считат само тези работи, които са приети от Обектовия инвеститорски контрол, и са отразени в съответния протокол подписан между страните по цени от ценовото предложение на изпълнителя. Допълнително възникнали видове работи ще се заплащат от ВЪЗЛОЖИТЕЛЯ по цени, от офертата. Ако не са оферирани от ИЗПЪЛНИТЕЛЯ ще се заплащат по цени не по-високи от цените за които има посочени стойности в последното издание на сборник „Справочник на цените в строителството” (издание на Консорциум „СЕК”), единичните им цени се определят въз основа на посочените в сборника стойности за изпълнение.

3. за които няма посочени стойности за изпълнение в сборника „Справочник на цените в строителството”, единичните им цени се определят с представяне на анализи, изготвени в съответствие с предложените в офертата на ИЗПЪЛНИТЕЛЯ ценообразуващи показатели и прилагане на разходните норми по УСН и ТНС. Разходите за материали и механизация се начисляват по фактурна стойност, приета от ВЪЗЛОЖИТЕЛЯ.

Чл.3.(1) Авансово плащане в размер на 20 % от цената на договора по чл. 2 ал.1 (съответстващ на посоченото в ценовото предложение на участника) – ……………лв. (словом:………………………………………..) без ДДС и съответно ………………… лв. (словом:…………………………………….) с включено ДДС. ВЪЗЛОЖИТЕЛЯТ разплаща до 30 работни дни от подписва­нето на настоящия договор.

(2) Междинни плащания, равняващи се на стойността на извършените от ИЗПЪЛНИТЕЛЯ и приети от представители на: ВЪЗЛОЖИТЕЛЯ, Обектовия инвеститорски контрол,и ИЗПЪЛНИТЕЛЯ с образец на Протокол за приемане на извършени строително-ремонтни работи констативен акт, обр.15. Тези плащания не могат да надхвърлят 80 % от общо договорената сума, включително и получения аванс.

Междинните плащания се заплащат в срок до 30 работни дни от приемане на отчетите за изпълнени СРР и представяне на оригинал на фактура.

(3). Окончателно плащане ще се извърши в срок до 30 (тридесет) дни след представяне на отчетната документация в това число, двустранно подписан Акт обр.19, след доказване и приемане от Възложителя- Обектовия инвеститорски контрол на действително извършените строителни и ремонтни работи.

(4). Разплащането при изпълнението на обществената поръчка се осъществява до размера на осигурените средства, включително и авансовите и междинните плащания.

ІІІ. СРОК

**Чл.4 (1).** ИЗПЪЛНИТЕЛЯТ е длъжен да завърши обекта в срока за изпълнение на поръчката, който е не повече от 150 дни(…………..) календарни дни, считано от датата на подписване на договора до датата на подписване на окончателен приемно – предавателен протокол.

(2) Завършването на работите по договора се извършва по реда и условията на действащата нормативна база.

(3) При условие, че през някои от дните, за които тече изпълнение на договора, климатичните условия не позволяват извършване на СРР на обекта, срокът за изпълнение ще бъде удължен, както и при увеличаване обема на работа в количествено отношение.Удължаването на срока ще бъде с толкова дни, колкото са дните с неподходящите за извършване на СРР климатични условия, както и при увеличаване обема на работа в количествено отношение за което се съставя двустранен протокол между ВЪЗЛОЖИТЕЛЯ и ИЗПЪЛНИТЕЛЯ, който става неразделна част от договора.

**ІV. ОСИГУРЯВАНЕ НА СТРОИТЕЛНИ МАТЕРИАЛИ И МЕХАНИЗАЦИЯ**

**Чл.5. (1**) Осигуряването на материали, детайли, конструкции, както и всичко друго необходимо за строителството, е задължение за ИЗПЪЛНИТЕЛЯ.

(2) Всички строителни материали (продукти), които Изпълнителят влага в строежа следва да бъдат със сертифицирано качество. Строителните продукти трябва да са придружени с „Декларация за съответствие“.

(3) ИЗПЪЛНИТЕЛЯТ носи отговорност, ако вложените материали не са с нужното качество и/или влошават качеството на извършените СМР и на обекта като цяло.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ И ВЪЗЛОЖИТЕЛЯ**

**Чл.6.** ИЗПЪЛНИТЕЛЯТ е длъжен и има право:

1. Да извърши строително – монтажните работи, които са предмет на настоящия договор по вид, количество и качество, спазвайки изискванията на ВЪЗЛОЖИТЕЛЯ и настоящия договор.

2. Да спазва всички действащи технически и нормативни документи и БДС.

3. Да влага в строителството материали и строителни изделия, отговарящи на нормативно установените изисквания за качество и съответствие, съгласно „Наредба за съществените изисквания към строежите и оценяване съответствието на строителните продукти“, приета с ПМС № 325 от 06.12.2006 г. и/или съгласно действащите стандарти с технически изисквания към продуктите –БДС, БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение, което се установява с представени от ИЗПЪЛНИТЕЛЯ документи, декларации и сертификати за съответствие;

4. Да сключи договор/договори за подизпълнение с посочените в офертата му подизпълнители в срок от 5(пет) дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

5. При проява на дефекти при изпълнение на СРР в гаранционния срок, установени с констативен протокол, ИЗПЪЛНИТЕЛЯ ги отстранява за своя сметка в 7(седем) дневен срок.

6. В срок от два дни от подписване на договора ИЗПЪЛНИТЕЛЯ е длъжен да уведоми писмено ВЪЗЛОЖИТЕЛЯ за лицето което ще упражнява техническо ръководство на обекта.

7. Да иска от ВЪЗЛОЖИТЕЛЯ необходимото съдействие за изпълнение на възложените по настоящия договор работи, предмет на настоящия договор;

8. Да иска от ВЪЗЛОЖИТЕЛЯ приемане на възложените работи, предмет на настоящия договор, в случай че са изпълнени точно и качествено, в съответствие с приетата оферта и предлагана цена, и всички действащи към момента закони, правилници, нормативи и стандарти, касаещи изпълнението на обекти от такъв характер, и изискванията на ЗУТ и свързаната нормативна уредба, при условията и по реда на настоящия договор;

9. Да получи съответното възнаграждение за изпълнение на настоящия договор при условията и по реда на настоящия договор.

**Чл. 7.** ВЪЗЛОЖИТЕЛЯТ е длъжен и има право:

1. Да заплати на ИЗПЪЛНИТЕЛЯ извършените работи съобразно уговорените срокове и начини.

2. Да приеме в срок изпълнените работи.

3. Да упражнява чрез свои представители инвеститорски контрол върху изпълняваните работи, предмет на договора.

4. Да получава информация и достъп до обектите по време на изпълнение на строителството.

5. При некачествено изпълнение на СРР и неспазване на срока за изпълнение на обекта ВЪЗЛОЖИТЕЛЯТ да състави едностранно констативен протокол, който да обяви на ИЗПЪЛНИТЕЛЯ и да прекрати договора.

6.ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ в резултат на което възникват:

1.смърт или злополука на което и да е било физическо лице.

2.загуба или нанесена вреда на каквото и да било имущество вследствие изпълнение предмета на договора през времетраенето на СРР.

**VI. ГАРАНЦИИ**

**Чл.8(1).** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……. (……………............) лева, представляващи 1,5 (%) от неговата обща стойност, без ДДС.

(2). ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от десет работни дни с изключение на чл.4, ал.3.

(3). ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(4). При липса на възражения по изпълнението на договора ВЪЗЛОЖИТЕЛЯТ освобождава гаранцията в срок от 10 работни дни след окончателното приемане на обектите, без да дължи лихви за периода, през който средствата законно са престояли при него.

(5). Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**Чл. 9.** В случай че ИЗПЪЛНИТЕЛЯТ не започне изпълнението на настоящия договор в указаните срокове или договорът бъде прекратен поради неизпълнение от негова страна на някое от задълженията по него, ВЪЗЛОЖИТЕЛЯТ има право да задържи представената гаранция за добро изпълнение.

**Чл.10.(1)** ИЗПЪЛНИТЕЛЯТ гарантира за качественото изпълнение на СРР в рамките на възможните допуски по БДС, при спазване на валидните по договора нормативи, предписания и правила за строителство. Гаранционният срок на ИЗПЪЛНИТЕЛЯ на обектите е 5 години, след подписване на окончателен приемно – предавателен протокол.

(2) Гаранционните срокове започват да текат от деня на приемането на обектите с подписване на окончателен приемно – предавателен протокол.

(3) За проявили се дефекти и недостатъци в гаранционния срок ВЪЗЛОЖИТЕЛЯТ отправя писмена покана, в която определя място, дата и час за съставяне на протокол. Незабавно след съставяне на протокола ИЗПЪЛНИТЕЛЯТ следва да пристъпи към отстраняване на дефектите или на недостатъците.

(4) ИЗПЪЛНИТЕЛЯТ се задължава да отстрани за своя сметка появили се дефекти в гаранционния срок в 7-мо дневен срок от уведомяването /поканата/. Приемането на съответните поправки се извършва с констативен протокол, съставен от ВЪЗЛОЖИТЕЛЯ.

**Чл.11.(1)** За обезпечаване на нормалното функциониране и ползване на изпълнените СРР, предмет на настоящия договор, преди подписването на приемателно-предавателния протокол за приемане на обекта, Изпълнителят се задължава да представи на Възложителя, Запис на заповед без протест и без разноски, в полза на Община Кайнарджа, платим на предявяване, в размер на 10 % (десет процента) от стойността на договора.

(2) Възложителят има право да пристъпи към упражняване на правата по учредената в негова полза запис на заповед, при неизпълнение на поетото по чл. 10 задължение от Изпълнителя въз основа на нотариално заверена декларация, съдържаща стойността на разходите, извършени по отстраняване на появилите се дефекти в гаранционния срок.

**VІI. ПРИЕМАНЕ И ПРЕДАВАНЕ НА ОБЕКТИТЕ. КОНТРОЛ ПО СТРОИТЕЛСТВОТО**

**Чл.12.(1)** ИЗПЪЛНИТЕЛЯТ предава на Възложителя обектите с подписване на окончателен приемно – предавателен протокол.

(2). За краен срок на изпълнение на СРР се счита датата на подписване на окончателен приемно – предавателен протокол.

**Чл.13.(1)** Възложителят се задължава да актува само изцяло завършени и годни за приемане СРР, съгласно договора.

(2). ВЪЗЛОЖИТЕЛЯТ има право да откаже да приеме обектите или отделни работи по тях, ако открие отклонения от договорените изисквания, или нарушения на императивни разпоредби на нормативните актове.

(3) Отклоненията се отстраняват от ИЗПЪЛНИТЕЛЯ за негова сметка.

(4) Некачествено извършените работи извън нормативите на ПИПСМР и условията на договора не се заплащат от Възложителя, поправят се за сметка на Изпълнителя или се развалят за сметка на Изпълнителя след съставяне на протокол за некачествено извършени работи. Протоколът за некачествено извършените работи се съставя между Изпълнителя и Обектовия инвеститорски контрол, като се посочва срокът за отстраняване на недостатъците.

(5) Ако Изпълнителят откаже да извърши поправянето на работите в указания от Възложителя чрез Обектовия инвеститорски контрол срок, Възложителят има право да извърши тези работи сам или да ги възложи на друг изпълнител. В тези случаи разходите направени от Възложителя се удържат от текущите плащания към Изпълнителя.

(6) Възложителят по всяко време има правото да извършва проверки по количеството, качеството и сроковете на изпълнените видове СМР, без с това да пречи на оперативната работа на Изпълнителя, както и да прави промени или замени, но само в присъствието на Обектовия инвеститорски контрол, след съставяне на необходимите документи за това.

(7) Обектовият инвеститорски контрол за този обект е Добринка Тодорова Йорданова - специалист „УТ” в Община Кайнарджа.

**Чл. 14.** ИЗПЪЛНИТЕЛЯТ уведомява ВЪЗЛОЖИТЕЛЯ в срок от 2 /два/ работни дни преди датата, на която обектът ще е готов за приемане за предприемане на съответните действия от страна на ВЪЗЛОЖИТЕЛЯ за подписване на всички изискуеми актове и протоколи по време на строителството.

**VІІІ. НЕУСТОЙКИ, СПОРОВЕ И ПРИЛОЖИМО ПРАВО**

**Чл.15.(1)** При неизпълнение на задълженията по настоящия договор ИЗПЪЛНИТЕЛЯ дължи неустойка в размер на 0,50 % от общата стойност по договора за всеки просрочен календарен ден.

(2) При забава на изпълнението на СРР ИЗПЪЛНИТЕЛЯТ дължи неустойка за забава в размер на 0.50 % от цената на договора за всеки просрочен ден.

(3) Забавата по ал.2 се установява с констативен протокол, подписан от двете страни по договора. В констативния протокол се посочва номера на договора, датата, от която започва да тече забавата, в какво се състои забавата и конкретното искане. Копие от протокола се предава на изпадналата в забава страна.

(4) При неотстраняване в договорения срок на появили се дефекти в гаранционния срок, установени с констативен протокол изготвен от ВЪЗЛОЖИТЕЛЯ, ИЗПЪЛНИТЕЛЯ дължи на ВЪЗЛОЖИТЕЛЯ направените разходи за отстраняването им в двукратен размер, както и претърпените щети и пропуснати ползи от забавеното отстраняване.

(5) При нанесени щети на имуществото на възложителя изпълнителят поправя щетите за своя сметка или заплаща удвоения размер на разноските за тяхното отстраняване

**Чл.16.(1**) В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 50% (петдесет процента) от общата стойност на договора. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**(2)** При виновно некачествено или неточно извършване на СРР, включително изпълнено с материали, които не са с нужното качество и/или влошават качеството на извършените СРР или с материали, които не са съобразени с изискванията на чл.5, ал.2 и чл.6, т.3 от договора, освен задължението за отстраняване на дефектите или изпълнение, съгласно уговореното, ИЗПЪЛНИТЕЛЯТ дължи и неустойка в размер, равен на стойността на некачествено или неточно извършените СРР.

**ІХ. НЕПРЕОДОЛИМА СИЛА**

**Чл.17.**(1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) „Непреодолима сила” по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**Чл. 18.**(1) Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

(2) Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл. 19.** (1) Не е налице непреодолима сила, ако съответното събитие е следствие на неположена грижа от страна на изпълнителя на СРР и при полагане на дължимата грижа то може да бъде преодоляно.

(2) Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

(3) Докато трае непреодолимата сила, изпълнението на задълженията и свързаните с тях насрещни задължения се спира.

**Чл.20.** При спиране на строителството вследствие на непреодолима сила предвидените срокове се увеличават със срока на спирането.

**Х. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл.21.** Страните не могат да променят или допълват настоящия договор, освен в предвидените в чл. 43 от Закона за обществените поръчки случаи.

**Чл.22.** Всякакви промени в настоящия договор, включително на приложенията към него, се правят в писмена форма посредством сключване на допълнително споразумение (анекс).

**Чл.23.** В случай, че изменението е поискано от ИЗПЪЛНИТЕЛЯ, последният трябва да представи писмено искане за изменение пред ВЪЗЛОЖИТЕЛЯ не по-късно от един месец преди предвидената дата на влизане в сила на допълнителното споразумение, освен ако са налице извънредни обстоятелства, надлежно обосновани от ИЗПЪЛНИТЕЛЯ и приети от ВЪЗЛОЖИТЕЛЯ.

**Чл.24.** Задължително подписване на допълнително споразумение се извършва в следните случай:

1. промяна в правно-организационната форма на ИЗПЪЛНИТЕЛЯ;

2. промяна в договорените видове и/или количества СРР, вследствие на непредвидени работи до размера на непредвидените разходи;

**Чл.25.** Изменението на настоящия договор не може да има за резултат нарушаване на принципа на равнопоставеност, както и на конкурентните условия, съществуващи към момента на неговото сключване.

**Чл.26.** Промените в настоящия договор не може да имат за цел или резултат внасяне на изменения в настоящия договор, които биха поставили под въпрос решението за избор на изпълнител.

**Чл.27.** (1) Настоящият договор се прекратява:

1. с окончателното му изпълнение;

2. по взаимно съгласие между страните, изразено в писмена форма;

3. при констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

4. по реда на чл. 43, ал. 4 от Закона за обществените поръчки;

5. когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. не е започнал работата по обекта в уговорения срок;

2. прекратил е работата с повече от 5 календарни дни, без съгласие на ВЪЗЛОЖИТЕЛЯ.

3. забави изпълнението на някое от задълженията си по договора с повече от 5 календарни дни;

4. не отстрани в разумен срок, определен от ВЪЗЛОЖИТЕЛЯ, констатирани недостатъци;

5. не изпълни точно някое от задълженията си по договора;

6. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

7. бъде обявен в несъстоятелност или когато е в производство по несъстоятелност или ликвидация.

(3). ВЪЗЛОЖИТЕЛЯТ може да прекрати договора едностранно с три дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**XI. ДОПЪЛНИТЕЛНИ РАЗПОРЕДБИ**

**Чл.28.** (1) За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез споразумение, изразено писмено.

(2) Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие, изразено писмено.

**Чл.29.** За всички неуредени в настоящия договор отношения между страните се прилагат разпоредбите на действащото законодателство на Р България.

Настоящият договор се състави, подписа и подпечата в три еднообразни екземпляра, един за ИЗПЪЛНИТЕЛЯ и два за ВЪЗЛОЖИТЕЛЯ.

Неразделна част към настоящия договор са ценовото и техническо предложение от офертата на ИЗПЪЛНИТЕЛЯ.

За Възложител: Изпълнител:…………………..

Любен Сивев:........................ /……………………../

Кмет на Община Кайнарджа

Десислава Ефремова:................................

Старши счетоводител

СЪГЛАСУВАНО: 1. Юрист:…………….

/Иван Антонов/

2.Финансов контрольор :…………….

/Христина Петкова /